Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Qoelet
Cjapitul 11
Altris massimis
11 1 Bute il to pan parsorevie da l’aghe, che cul passâ dai dîs tu tornarâs a cjatâlu. 2 Met a part de tô robe siet o ancje vot, parcè che no tu sâs ce câs che ti capitaran su la tiere.
3 Se i nûi a son sglonfs
a strùcjn jù la ploe su la tiere;
e se un arbul al cole a misdì o a tramontane,
là ch’al cole al reste.
4 Chel ch’al bassile pal aiar nol semene
e chel ch’al sta a cjalâ i nûi nol tae forment.
5 Come che no tu sâs di ce bande che la soflade de vite si fâs vues tal grim di une femine ch’e spiete, cussì no tu cognossis la vore di Diu ch’al fâs dut.
6 Bute la tô semence a buinore
e soresere no sta dâi padin a la tô man,
parcè che no tu sâs ce semence ch’e cressarà,
se cheste o chê,
o s’a saran buinis dutis dôs.
7 Dolce e je la lûs
e il voli si console a cjalâ il soreli.
8 Se l’om al vîf ancje par ungrum di agns,
che s’ai gjoldi ducj,
pensant ai dîs dal scûr, ch’a saran tancj:
dut ce che i capite al om al è un nuie.
9 Vîf content, zovin, cumò che tu sês fantat,
e tai dîs de tô zoventût che il to cûr al sedi in gjonde.
Fâs dut ce che ti plâs
e che i tiei vôi a bràmin,
ma ten aments che sun dutis chestis robis
Diu ti clamarà a rispuindi.
10 Ten libar il to cûr de malinconie,
e ten lontan di te il dolôr,
parcè che zoventut e cjavei neris a son une soflade.
Notis:
- 11,1 - Il cjapitul al è dut un invît a fâ e a gjoldi. E une des sodisfazions plui grandis e je chê di rivâ in puart cun ce che si à scomençât.
- 11,4 - Chel ch’al fâs al riscje simpri ma se si spiete di jessi sigûrs dal dut no si fâs un colp.
- 11,7 - O sin sun tun plan estetic. Za il fat di jessi vîs al è biel; se si rive a gjoldi de bielece des robis ator di nô, si è ancjemò plui furtunâts.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn hun_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn